Timerna ad tt-ssegrirben timir s ufella n ucruf-nni ad ttaḍsan, timir ad ɛeddin ad tt-ččen, tilawin, axxam n zik, ifellḥen, axxam n zik , tigejda d acucfal, d ajgu, tilawin ad d-awint akal ad dsebɣent, d asalaɣ, ad xedment leɣbar ad t-id-selɣent, ad ruḥent ad tent-tceyyeɛ temɣart asenttini ruḥemt a yessi ad d-tawimt lqut i yezgaren ad ruḥent ɣer texxamt n walim ad d-ččarent ticekkarin i yezgaren, jami ad tesnedheḍ tislit ad ak-tini xaṭi, yirebbeḥ ad d-awḍent ad d-awint alim ad fkent i yezgaren akka-agi i d axxam n lbaraka. Tameṭṭut d wergaz ur sɛin ara akk iɣimi, ass kamel xdem kan, afellaḥ ad iruḥ ad yeks ma ur ksin ara yigerdan ad tenyesteɛfu, ad iruḥ ad yesteɛfu igerdan-nni, tameṭṭut ad truḥ ad texdem ad d-tawi akal ad ttemmeɣ, mi d-tesleɣ ad d-tawi ad d-tesleɣ taɛṛust, taɛṛust-nni yeggan deg-s umɣar, tamɣart ad teṭṭes deg srir, igerdan ad ṭṭsen akk i tkanna, tameṭṭut ad truḥ ad d-tawi akal, leɣbar, alim, ad tteɛrek akk s yifassen-is s yiḍarren-is, ad tebnu tikufatin ad ggaren deg-sent nneɛma, ad dtawi akal, ad texdem afrur ad t-teddez akk, ad d-teɛrek, ad tebnu isugam, ad tebnu tisebbalin, ad truḥ ad asen-teɣz deg uqwir axmuǧ, ad truḥ ad d-tawi isɣaren, ad ten-teqqed akk ad d-tawi i temɣart, ax a tamɣart wwiɣ-am-id asagem, wwiɣ-am-id tasebbalt ad qedcent akk axxam.